Chè Paran:

Ou resevwa lèt sa a paske ekip “individual educational plan (IEP)” (plan edikasyonèl endividyèl) pitit ou a detèmine li satisfè kondisyon pou l patisipe nan “**Florida Standards Alternate Assessment-Performance Task (FSAA-PT)” (Evalyasyon Altènatif Estanda Florid-Travay Pèfòmans)**. Objektif FSAA-PT a, yo fè espesifikman pou elèv ki gen gwo andikap pou aprann, se pou aplike lwa federal ki bay lekòl yo pote responsablite akonplisman elèv yo, pandan y ap ofri paran ak pwofesè enfòmasyon konsènan fason elèv yo ap pwogrese de yon klas a yon lòt.

FSAA-PT se yon evalyasyon ki mezire akonplisman elèv nan “Florida Standards Access Points” (Pwen Akse Florid) nan “English Language Arts (ELA)” (Lekti Redaksyon Angle) ak Matematik, ak “Next Generation Sunshine State Standards Access Points” (Pwen Aksè Pwochen Jenerasyon Estanda Eta ‘Sunshine’) nan Syans ak Etid Sosyal. Pwen Aksè yo reflete entansyon debaz estanda yo men avèk mwens entansite. Si w ta renmen konnen plis konsènan pwen aksè yo, ou ka jwenn yo nan <http://www.floridastandards.org/>. sijè akademik yo evalye nan FSAA-PT a gen ladan ELA (3èm-10èm Ane Eskolè, avèk Redaksyon kòm yon pati ELA nan 4èm-10èm Ane Eskolè), Matematik (3èm-8èm Ane Eskolè), ak Syans (5èm ak 8èm Ane Eskolè). Anplis Evalyasyon espesifik pou ane eskolè yo, genyen egzamen “end-of-course (EOC)” (fen kou) nan kou aksè yo pou Aljèb 1, Jewometri, Biyoloji 1, Sivik, ak Istwa Etazini.

Efò elèv la espesyalman enpòtan pandan evalyasyon an. Nou ankouraje paran pou yo sipòte pitit yo pou fè meyè efò yo kapab e fè yo pran bonjan repo avan egzamen an. Peryòd pou pran evalyasyon pou ane lekòl 2020-21 la se:

* **Lekòl Elemantè ak Mwayen** (3èm-8èm Ane Eskolè ki gen ladan EOC pou Aksè Sivik) – 1 mas – 14 me, 2021 ak
* **ELA Lekòl Segondè (**9èm ak 10èm Ane Eskolè, ak EOC pou Aksè Aljèb 1, Jewometri, Biyoloji 1, ak Istwa Etazini) – 15 mas - 28 me 2021.

Yo ap evalye pitit ou a pandan sèmen \_\_\_\_\_\_\_\_\_\_\_\_\_\_. Si w gen nenpòt kesyon konsènan Florida Standards Alternate Assessment- PT, silvouplè kontakte pwofesè pitit ou a oubyen biwo edikasyon elèv eksepsyonèl distri a.

Nou pran angajman pou n asire elèv resevwa yon edikasyon bon kalite e nou ofri yo opòtinite pou demontre ladrès yo te aprann. Ansanm, nou ka asire responsablite pou tout elèv.

Sensèman,